Diari Oficial de la Generalitat Valenciana


Sumari del DOGV 5023, del 08-06-2005 (2005/5824)

RESOLUCIÓ de 3 de maig de 2005, del director general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de 2 de juliol de 2004 i es declara definitivament aprovada l'homologació del sector els Molins de Paterna.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/5824


Data del document
:   03-05-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Paterna
    * pla d'urbanisme

RESOLUCIÓ de 3 de maig de 2005, del director general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de 2 de juliol de 2004 i es declara definitivament aprovada l'homologació del sector els Molins de Paterna. [2005/5824]
  
Després d'esmenar-se les deficiències a què es refereix l'Acord de la Comissió Territorial d'Urbanisme de 2 de juliol de 2004 relatiu a l'homologació del sector els Molins de Paterna i de conformitat amb allò que ha ordenat la Resolució del director general de Planificació i Ordenació Territorial de data 3 de maig de 2005 per la qual es declara definitivament aprovada la dita homologació, es publica l'esmentat acord:
  
?La Comissió Territorial d'Urbanisme de València, en sessió celebrada el 2 de juliol de 2004, va adoptar l'acord següent:
  
En relació amb l'expedient remés per l'Ajuntament de Paterna, referit a l'homologació del sector els Molins.
  
Antecedents de fet
  
Primer
  
El projecte es va sotmetre a informació pública mitjançant un acord del ple de l'Ajuntament en sessió celebrada el 14 de març de 2001 i posteriorment el 30 de maig de 2002. Després dels pertinents períodes d'exposició pública, en els quals es van presentar diverses al·legacions, el ple de l'Ajuntament, amb data 30 de desembre de 2002, va acordar aprovar provisionalment.
  
Segon
  
El projecte consta de memòria informativa i justificativa, plànols d'informació i d'ordenació.
  
Tercer
  
L'objecte del projecte és l'homologació modificativa d'un sector de nova delimitació denominat els Molins, de sòl classificat com a urbà en el Pla general, amb una superfície de 129.940 m², i que comprén:
  
- Els terrenys delimitats pels antics sectors G i E, s'exclouen les edificacions consolidades d'ús residencial, que s'han construït a l'empara d'una disposició transitòria del mateix Pla general, que establia que mentre no s'aprovara el corresponent planejament diferit, podia materialitzar-se l'ordenació prevista en aquest.
  
- La zona verda de xarxa secundària núm. 84 i 86 de sòl urbà del PGOU.
  
- Part de la zona verda de xarxa primària núm.19 de sòl urbà del PGOU.
  
La proposta comporta les modificacions següents:
  
- Canviar l'ús industrial del sector G per un ús dominant residencial.
  
- Unificar els sectors G i E i les zones verdes 84, 86 i 19 del PGOU.
  
- Modificar els Índexs d'edificabilitat bruta, es proposa una edificabilitat total en l'àmbit de 202.317 m²t.
  
- Modificar la densitat residencial, es proposa una densitat de 123 habitatge/ha amb un total de 1600 habitatges.
  
- S'inclouen en el Catàleg d'edificis i conjunts d'interés del PGOU: el grup d'edificis grafiats com a M-18 i M-19, i l'edificació d'obra civil grafiada com a P-1.
  
Quart
  
Durant la tramitació de l'expedient s'ha sol·licitat informe dels organismes següents:
  
- Conselleria d'Obres Públiques, Urbanisme i Transport, Direcció General de Transports, sol·licitat l'1 d'abril de 2003, rebut el 9 d'abril de 2003 en sentit desfavorable, que requeria en síntesi, el tractament de les zones de policia ferroviària d'acord amb la legislació sectorial i la necessitat de resoldre els problemes que generaria la connexió del viari PRV-1 amb els passos a nivell existents.
  
- Ferrocarrils de la Generalitat Valenciana, sol·licitat l'1 d'abril de 2003 i rebut el 10 d'abril de 2003 en sentit desfavorable, que es pronuncia en essència, en els mateixos termes que l'informe emés per la Direcció General de Transports de la Conselleria d'Infraestructures i Transport amb data 9 d'abril de 2003.
  
- Conselleria de Cultura i Educació, Direcció General de Règim Econòmic, sol·licitat l'1 d'abril de 2003 i emés amb data 7 de juliol de 2003, en sentit desfavorable, fins que no s'aporte la justificació de l'atenció a la demanda detectada en el tram educatiu corresponent a educació infantil i primària.
  
A més, la Unitat de Patrimoni de la Conselleria de Cultura, Educació i Esport ha emés un informe amb data 15 d'abril de 2003, de caràcter favorable, si bé estableix que ha de ser sotmés a informe d'aqueixa administració el Pla de reforma interior que es redacte amb posterioritat a l'aprovació de l'expedient d'homologació.
  
Cinqué
  
Paterna compta amb Pla general d'ordenació urbana aprovat definitivament per la Comissió Territorial d'Urbanisme en data 15 de novembre de 1990.
  
Sisé
  
La Comissió Territorial d'Urbanisme, en sessió celebrada el 16 d'abril de 2003, va adoptar l'Acord de suspendre l'aprovació definitiva de l'expedient de referència, fins que s'esmenen una sèrie de deficiències, que en síntesi, es referien a justificar el compliment de l'art.19.A de la LRAU i de l'art. 17 de l'annex al Reglament de planejament i esmenar les deficiències derivades dels informes emesos per Ferrocarrils de la Generalitat Valenciana i la Direcció General de Transports de la Conselleria d'Infraestructures i Transport.
  
Seté
  
A fi d'esmenar les deficiències relacionades en l'antecedent anterior, l'Ajuntament ha procedit a introduir en el projecte determinades modificacions i justificacions per acord del ple municipal de 24 d'abril de 2003, i s'aporta un text refós del projecte, que ha sigut referendat per aquest ple municipal en sessió de 14 de novembre de 2003.
  
Amb data 25 de juny de 2004, l'Ajuntament ha remés a més, una anàlisi comparativa de la relació entre el sòl dotacional i l'edificabilitat existent en el sector els Molins i l'ordenació del sòl urbà confrontant, definida en el Pla general.
  
Huité
  
La Comissió Informativa de la Comissió Territorial d'Urbanisme de València, en sessió celebrada el 28 de juny de 2004, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de Dret
  
Primer
  
La tramitació s'aprecia correcta, conforme al que establix l'art. 52 i art.46, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU) i en el punt III de la Instrucció de planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'activitat urbanística.
  
No obstant l'anterior, ja que s'han introduït modificacions en el projecte amb posterioritat al tràmit d'exposició pública, serà necessari justificar que aquestes s'han notificat als propietaris que pugen veure's afectats per aquestes.
  
Segon
  
La documentació està completa, a l'efecte del compliment del que s'ha preceptuat en la Instrucció de planejament 1/1996, de 23 de gener de 1996, sobre l'homologació de plans d'urbanisme a la Llei reguladora de l'activitat urbanística.
  
Tercer
  
La proposta d'ordenació que ha aprovat l'Ajuntament en sessions de 24 d'abril i 14 de novembre de 2003, es quantifica, de forma comparativa amb el planejament vigent, en la taula següent:
  
 Sup Edif. Nombre Sòl Xarxa
  
 Sector Total Habitatges Dotac. Primària
  
PG 136.196 m² 105.068 m²t 500 62.798 m² 10.760 m²
  
HOMO 136.196 m² 187.250 m²t 1.287\* 70.627 m² 20.760m²
  
\* El 50% de l'edificabilitat residencial amb un total de 700 habitatges, es destina a la construcció d'habitatges sotmesos a règims de protecció oficial.
  
Quart
  
La primera qüestió que és necessari considerar, com es tracta de modificacions en l'àmbit urbà, són les limitacions establides en l'article 19 de la Llei reguladora de l'activitat urbanística.
  
Aquest article refereix que quan en un barri o nucli de població ja existisquen més de 75 habitatges o de 10.000 m² d'edificació residencial per hectàrea de terreny, mai augmentarà l'edificabilitat mitjana o la densitat global respecte a les previsions del planejament anterior i procurarà que disminuïsca o, com a màxim, es mantinga en la seua intensitat, la tendència històrica de consolidació experimentada durant l'últim mig segle.
  
La documentació remesa per l'Ajuntament estableix com a àmbit de comparació per a determinar l'aprofitament màxim admissible, una àrea de 173.694 m² de superfície de sòl urbà residencial confrontant amb l'actuació, delimitada pels carrers Campoamor, Vicente Mortes i la carretera de Manises, que presenta una morfologia i intensitat edificatòria amb una certa homogeneïtat.
  
Les determinacions urbanístiques d'aquesta àrea de comparació es concreten, juntament amb les propostes en l'àmbit del sector els Molins, en el quadre següent:
  
 Sup Edif. Res. IER Nombre Dens
  
 m² m² m²/m² habitatges habi-
  
 tatge/ha
  
Ambit comparació 128.946 318.474 2,05 4521 591,51
  
Sector els Molins 820.010 782.000 1,136 1.287 99
  
El relació amb aquesta qüestió, procedeix concloure que l'edificabilitat residencial que planteja l'homologació d'aquest sector, resulta coherent amb l'edificabilitat residencial de l'àmbit de comparació.
  
Cinqué
  
D'altra banda, l'article 17 Estàndards aplicables a les modificacions de planejament de l'annex al Reglament de planejament de la Comunitat Valenciana, determina que la nova ordenació ha de millorar la relació dotació/aprofitament existent en l'ordenació precedent i que el sòl urbà, a fi de verificar aquesta comparació, es mesurarà la superfície computable de referència sobre una àrea virtual amb les característiques indicades en l'article 17 d'aquest Reglament, que per analogia amb les determinacions de l'article 19 LRAU, seria el l'àmbit de comparació a què es refereix el fonament anterior.
  
Al respecte, el comparatiu derivat de l'aplicació del mencionat article del Reglament de planejament de la Comunitat Valenciana, es quantifica en la taula següent:
  
 Sup. Dot Edif. Dot/Et.
  
 m² m² total m² m²/m²
  
Àmbit comparació 484.471 64.216 320.489 0.16
  
Sector Els Molins 875.737 81.938\* 383.814 0.43
  
\* No inclou la superfície de parc públic preceptiu per l'increment poblacional que es genera.
  
El projecte justifica a més, que només considerant el sòl dotacional viari previst en el sector els Molins, s'estaria mantenint la proporció de dotacions/aprofitament de l'àmbit de comparació.
  
Sisé
  
El projecte justifica que l'increment de població que generaria aquesta actuació ascendiria a 2.518 habitants (787 habitatges amb una ocupació de 3.2 habitants/habitatge, proposant en relació amb les determinacions de l'article 17 de l'annex al Reglament de planejament de la Comunitat Valenciana, l'obligació que el Pla de reforma interior establisca en l'ordenació una reserva de 10.000 m² de superfície corresponent a jardins de la xarxa primària.
  
Seté
  
A la vista de les modificacions i justificacions incorporades al projecte, poden entendre's esmenades amb caràcter general, les deficiències considerades en l'Acord de la Comissió Territorial d'Urbanisme de 16 d'abril de 2003.
  
No obstant l'anterior, com aquestes modificacions s'han instrumentat mitjançant documents independents, serà necessari procedir a elaborar un text refós del projecte.
  
Serà necessari a més, la conformitat de la Direcció General de Transports de la Conselleria d'Infraestructures i Transport quant a matèries de la seua competència i de la Direcció General de Règim Econòmic de la Conselleria de Cultura i Educació.
  
Huité
  
La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva d'homologacions de sectors, de municipis de menys de 50.000 habitants, de conformitat amb el que disposa l'article 54.2.B de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió celebrada el 2 de juliol de 2004 acorda: supeditar l'aprovació definitiva de l'homologació sector els Molins del PGOU de Paterna, que es justifique que les modificacions introduïdes en el projecte amb posterioritat al tràmit d'exposició pública s'han notificat als propietaris que puguen veure's afectats, s'aporte un text refós del projecte i s'emeta un informe per la Direcció General de Transports de la Conselleria d'Infraestructures i Transport i per la Direcció General de Règim Econòmic de la Conselleria de Cultura i Educació.
  
Com els inconvenients indicats són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en la seua eficàcia a la mera formalització documental de la dita correcció. L'article 9.b) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana atribueix a la directora general de Planificació i Ordenació Territorial la facultat de verificar el compliment de l'acord adoptat i, verificat açò, ordenar la publicació de l'aprovació definitiva, de conformitat amb el que establix l'article 41 de la Llei reguladora de l'activitat urbanística.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'UN MES comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.-
  
Amb data 15 d'abril de 2005, els serveis tècnics del Servei Territorial de Planificació i Ordenació Territorial examinen la documentació presentada per l'Ajuntament de Paterna i s'informa favorablement sobre aquesta, es considera acomplert l'acord de la Comissió Territorial d'Urbanisme de València de data 2 de juliol de 2004.
  
Vista la legislació urbanística aplicable, com també la Llei de règim jurídic de les administracions públiques i del procediment administratiu comú i la resta de preceptes de concordant aplicació,
  
El director general de Planificació i Ordenació Territorial considera aprovada definitivament l'homologació del sector els Molins de Paterna.
  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la publicació.
  
Tot això sense perjudici que es puga exercir qualsevol altre recurs o acció que estime oportú.
  
València, 3 de maig de 2005.- El director general de Planificació i Ordenació Territorial: Pedro Grimalt Ivars